Масавыя забойствы ў Замфары (2022)

Масавыя забойствы ў Замфары ў перыяд з 4 студзеня па 6 студзеня 2022 года — серыя масавых забойстваў, учыненых мясцовымі бандытамі ў студзені 2022 года ў штаце Замфара, Нігерыя. Загінула больш за 200 чалавек. Серыя забойстваў была названая найбуйнейшай тэрарыстычнай атакай у сучаснай гісторыі Нігерыі.

 Перадгісторыя 

Канфлікт з нігерыйскімі бандытамі, у выніку якога загінулі тысячы людзей, пачаўся ў 2011 годзе і звязаны з канфліктамі паміж фермерамі і жывёлагадоўцамі і мецяжом «Бока Харам». Бандыты ўчыняюць напады ў некалькіх паўночна-заходніх штатах, у тым ліку масавыя выкраданні і масавыя забойствы. У штаце Замфара за 2021 год адбылося два буйных здарэння: у лютым выкрадзены 279 вучаніц сярэдняй школы ў Джангебе, а ў чэрвені забіты больш за 50 жыхароў вёскі ў раёне Зурмі.

3 студзеня 2022 годы ўрадавая авіяцыя здзейсніла ўдары па базах бандытаў. У выніку загінула звыш за 100 членаў незаконных узброеных фарміраванняў.

 Забойства 
Незадоўга да нападаў бандыты атакавалі статак з 3 000 галоў буйной рагатай жывёлы, але сутыкнуліся з мясцовымі ваеннымі сіламі, што прывяло да перастрэлцы. Праўзыходныя лікам вайскоўцы пацярпелі паразу, многія з іх былі забітыя. Пачаліся забойствы жыхароў прылеглай вёскі.

4 студзеня, прыкладна ў 12:45, бандыты, колькасць якіх ацэньваецца ў 300—500 чалавек, заехалі на матацыклах у горад Курфар-Данья, паклаўшы пачатак серыі нападаў на вёскі ў раёнах Анка і Букуюм у Замфары. Банды расстрэльвалі жыхароў, рабавалі і спальвалі іх дамы. На працягу двух дзён яны аблажылі гарады Курфа і Рафін-Гера. У той жа час былі разбураныя яшчэ пяць розных паселішчаў. Адзін з выжылых распавёў, што бандыты «стралялі ва ўсіх, хто трапляўся ім на вочы».

Масавыя забойствы скончыліся 6 студзеня, пасля ўмяшання ўзброеных сіл. У датычнасці да забойстваў быў абвінавачаны адзін з верхаводаў бандытаў Бэла Турджы.

 Ахвяры 
Урад штата Замфара паведаміў, што ўсяго загінула 58 чалавек. Пазней колькасць загінулых ацанілі ў 154 чалавека. Прэс-сакратар міністра па гуманітарных пытаннях Садыі Умара Фарука заявіў, што было пахавана больш за 200 цел, гэта пацвердзілі мясцовыя жыхары. Сярод ахвяр быў Гамба Абары, лідар груп пільнасці па барацьбе з бандытызмам.

 Наступствы 
Больш за 10 000 чалавек сталі перамешчанымі асобамі, пяць населеных пунктаў згарэлі дашчэнту. Многія людзі запісаны прапаўшымі без вестак. Каля 2 000 галоў буйной рагатай жывёлы было скрадзена бандытамі. Нігерыйскія ўлады дапамаглі арганізаваць жыхарам масавыя пахаванні. Некаторы час ппацягваліся місіі па аказанні надзвычайнай дапамогі.

Нігерыйскі ўрад і мясцовая паліцыя пачалі вышук бандытаў, якія мелі дачыненне да нападаў.

У той жа час атакі не спыніліся. 10 студзеня бандыты ўварваліся ў вёску Замфаран Яр Кука, выкраўшы дванаццаць чалавек, у тым ліку вясковага старасту, яго жонку і брата, а таксама двух шахцёраў з Буркіна-Фасо. На наступны дзень бандыты здзейснілі налёт на Кадаўры ў Мару, выкраўшы шэсць жанчын. 11 студзеня яны забілі 51 чалавека з штатаў Плато і Нігер.

12 студзеня губернатар Замфары Бэла Матавале абвясціў, што адсутнасць неабходных сіл абароны стала пагрозай у штаце і на паўночным захадзе Нігерыі ў цэлым. Ён заклікаў урад працягнуць барацьбу з бандытамі.

 Гл. таксама 
 Вайна супраць Бока Харам
 Тэракт у касцёле Ова (2022)
 Масавыя забойствы ў штаце Плато

 Зноскі 

Катэгорыя:Падзеі 4 студзеня
Катэгорыя:Падзеі 5 студзеня
Катэгорыя:Падзеі 6 студзеня
Катэгорыя:Студзень 2022 года
Катэгорыя:Забойствы, здзейсненыя ў 2022 годзе
Катэгорыя:Бандыцкая вайна ў Нігерыі